
BIRTHDAY OFFERINGS 

Wicatonpi-anpetu Woinapi 

De omaka kin wicatonpi-anpetu wosnapi 
unkitawapi owasinna tukte ed ye kte cin he 
Mexico makoce kin en Hooker Owayawa kin 
hetu kta, qa hed tuwe un ece tka wan wowapi 
kin de ka^e. 

Mitakodapi^ Dehan oieamnayan wanke cin 
de tuwe wan Mexico makoce kin he kiksuye- 
kiye kta wicotawacin wicaqu kin heca 6ni, eya 
cantewasteya heciya kioi iciwanyakapi kte ein- 
han hehanyedan ikipi. Unkanpi kin detan- 
kau itokaga kin ektakiya anpetu tonana oici- 
mani hehanyedan hed ojinjintka qa wahca toto 
qa Sastan ko unkcekcedan tanka on aconkaske- 
tonpi imahen tuwe icahda ya esta wanyaka 
okihi sni hehandya hea yanka ed ewacinpi 
otehika. He osmaka iyohi ecekcen wahohpi 
ohna wankapi iyecen otonwe cikcistinna kin 
hena yanke. Itehan wanyakapi kin ekta ti- 
onnaptan ska wiyakpakpa qa tice sa§a kin 
eceedan qa Tipi Wakan ipasotka qa tiinkpami- 
be henana atanin. Tehantanhan kin eciya- 
tanhan otonwe km skaya he kin hecetu, tuka 
ed ipi kin hehan nina skaya wanke sni wan 
heca. 

Hoksidan cikcistinna kin uka giyedan, on- 
zooge qa onhohda ptecedan eceedan un iyeya 
inyan conkaske tiyopa tankiukinyan kin ihe- 
yatanhan ahiyokasin unpi qa wicinj^anna oi- 
keistinna canhanpa codan, sina hdowinpi, ma- 
kanopiye yuha wopeton yapi, a^uyapi qa wa- 
skuyeca qa tado akupi kta on yapi, ecin heci- 
ya anpetu wanjidan taku einpi kin iyutadan 
ahdipi ece, woyute kin kate on tehan hnaka- 
pi eea ^iea aya ece. 

Conkaske kin akapatanhan winyan kin he- 
na apa, taheyakepi, ^iceca wicayuhapi kin he- 
na hdujajapi, otonwe kin ehna wakpadan ci- 
stinna kadus wanke cin apeda canpeskamaka- 
hde najinpi qa inyan kin akan heyake kpaja- 
japi ece kin de eciyatanhan taheyakepi kin 
owa owanyagwa^te^te qa ska kicagapi, qa 
ioahda can opamna akan pusya otkeya ekihna- 
kapi ece. 

Conkafike kin itimahed tipi skaska cikci- 
stinna kin hena on^ikapi kin oti eca akantu 
kin peji on akahpapi, qa wijicapi eca maka 
i§pan tiakahpa 6asa unpi ece, qa ohinni iyage- 
zizi can, minibobduyapi, qa zitkadan wicayu- 
hapi kin dena conkaske kin awa§te kta kage 
waeinpi kin iyeye pica. Wicasta on^ikapi hce 
cin hena anpaohotonna tawapi kin oiyang un 
pi ece, qa tuktekten tatokadan wan qai^ son- 
ionna wan qais kukuie ei§ta conkaske kin ma- 
kikceya nacankupi kin hena ecekcen ifiiceca kin 
wanuyanpi kin ob ^katapi ece. 

Wicinyanna tona Hooker Owayawa kin en 
wayawa hipi kin oun qa tipi decekceca etan- 
han upi, tuktekten woyute ieiyohipi ^ni yu- 
kan qa ^iceoa kin canhanpa nicapi kin ota, na- 
kun hunkakepi hecen unpi kin yuke. Wico- 
kaya kate wi kin owotanna wankan yanke cin 
hehan tuwedan wapaha codan tankata inapapi 
einpi ini ece, maite ahdihanpi kta ikopapi 
kin heon, hantateyanyanpa, wicahpi kin ota, 
makoce kinhan wiciyokipi, taka hanyetu kin 
dena ee hca wicasa kin iina eceedan yuhapi 
kin oikpemnipi qa makikceya wankapi ece. 


Kiktapi ecan omnica qa pejuta sapa qaii mini 
piga hecehnana hihanna woyute yatapi ece, 
oecon kin de hokiipidan hehantanhan woyute 
ocaje kin de yuha ioa^api. 

Qa tuktekten woyute kin on wayazankapi ece. 
Heca wicahmun^api kta waeconpi iyecen wa- 
napin ki^unwicakiyapi, qa wanapin kin hena 
witka imahetanhan zi kin heca on apawintapi, 
qa tankan tate kapusya ewicahnakapi ece, ecin 
Ista Sice cin atonwan wieakuwa qa pejihuta 
okokipe on icieuwapi kta wan kiciyankapi. 
Wicinyanna kin onge eikeistinpidan qonhan 
token awanwicayakapi kte cin tuwedan hun- 
kakewicayapi kin owicakiyake sni kin heon 
tohanyan nipi kin hehanyan wicozani tawa 
kiunniwicayapi heca e Hooker Owayawa kin 
ed wayawa hipi kin ota. 

Ohinniyan wicinyanna kin Hooker Owaya- 
wa kin wa^tedakapi. Tujve he cin kte sni 
he? Hanyetu eca owinja waste ohna wankapi, 
qa oihdujaja tipi kin is mini kin iteca ohinni- 
yan wiyeya yanke. Tiyata kin ekta maki- 
kceya wankapi qa wakpadan mini §ni ece on 
ihdnjajapi henana taku on tanyan unpi qa 
okiciwa^tepi yuhapi kin hee. Wayawa- tipi 
kin den iyehca wahca okijupi witaya tapa 
skatapi, dena tiyata yakonpi kinhan aguyapi 
kagapi qaiS hoksiyopa awanwicayakapi ece 
econpi kta tka. Owayawa- tipi kin ed adi- 
omanipi ohdakinyan tankinkinyan qa tiicahda 
pejitoto wa^te ojupi, qa ohna wayawapi kin 
okabdaya mahed unpi qa hed toked ounyanpi 
kte cin onspeiciciyapi kin on tiyata kipi kin* 
han hena sanpa iyopta waonspekiyapi kta. 

Wakanpi Owasin Taanpetupi kin he ohna 
Senorita Reyes tonpi anpetu tawa kin ehan 
ki; qa siceca eikeistinpidan owayawa huku- 

ya ihankeya ekta yawapi kin owasin zaptan 
apa hehan Senorita Reyes yuonihanpi kta 
upi. Tuka ‘ ‘Nitonpi Anpetu Ehan Yaki Ican- 
temawa^te” eyapi kin he abiyayapi ^ni. Wa- 
yajo O^paye hdohiyi qa “Hihanna Odowan 
Cistinna Kin^' (Las Mananitas) eeiyapi kin he 
ahiyayapi. Tohan tuwe tonpi anpetu ehan ki 
eea odowan kin deon Wayawa tipi ed unya- 
konpi kin unyuhicapi ece. Senorita Reyes, 
Hooker Owayawa kin etanhan woonspe ihunni, 
kin heca, Mexico wicinyanna wa§te kin heca. 
Cistinna ehantanhan Hooker Owayawa kin 
den omaka iyohi un. New York ekta Colum- 
bia woonspe-tipi wankantuya ekta un qonhan 
omaka wanji hduSna, tka New York ekta wa- 
yawa kin he sanpa tanyan wayawicakiye kta 
cin kin on wayawa i. Dehan Hooker Owaya- 
wa kin en unma wicinyanna eikeistinpida he- 
na tiyata kipi kinhan taoyatepi kin token 
tanyan ounyanpi kta iyeced waonspekiyapi kta 
onspewicakiye. 

Senorita Reyes Christmas hde kte cin he 
hemani ohna, sonsonna akan, qa onhanketa 
maka amaniyan kihunni kta. He ehna otonwe 
cistinna wan ekta ki kta. Otonwe kin caje 
hanske, oyakihi kinhan eced eya wo, Santa 
Maria Tlalmimilolpam eeiyapi. Christmas 
can ehdepi ece kin eekiya makanjanjan tanka 
wan ataya wowapi ocaje obe ota on apiyapi qa 
waskuyeca, qa unma, qa cahanpi^a^adan on 
ojuyapi hed hnakapi. Hehan tuwe wan i§ta 
opta pahtapi qa oannaksa qupi qa wapi eca 


I makanjanjan kin apa kin on ihangya eca 
I Wawicaqupi cikcistinna qa taku wa^teste kin 
I owasin hinhpaye cin he iyahna makikceya 
1 kinieapi ece. 

I Qa can koka ohna hoksiyopa ewicahnakapi 
i kin heca minape kin isam tanka ^ni wan hed 
yanke kta. Itancan unyanpi Jesus okagapi 
wan mahen yanke kta, nakun Wicasta ksapa 
qa Witan^na un kin, qa Joseph, dena iyahna 
Sonsonna qa taheasunkadan qa pte owieaka- 
^api ko yuhapi kta. Qa otonwe kin etanhan 
siceca kin owasin taku okagapi kin dena api- 
yapi kta on mniwatico^e aupi kta qa Senorita 
Reyes (Hermelinda eya caje unyatapi) kin wo- 
wanyake cistinna oiyokipiya ekihdepi kin he- 
han Christmas wooyake kin owicakiyake kte 
a “ Wieatonpi Anpetu” kin iwohdake kte. 

ITANCAN unkitawapi tonpi anpetu kin 
he taku unqupi hecen kapi, Nitonpi anpetu- 
kin he taku wicayaqu kta hecen kapi. Wa- 
niyetu nisakpe kinhan mazasadan ^akpe ya 
hdou kta, heeanon kinhan Hooker Owayawa 
tipi kin ayutankapi kta cin ed maka^pan wan- 
ji iyopeyapi kta iyenakeca wawoyakiya ya- 
hdohi heca kta. Nitonpi anpetu on maza^a- 
dan ahi kin hena deeen idagyapi kte. Wicin- 
yanna wayawa upi einpi tuka okanpi sni qon 
hena wayawa upi kte cin okihiwicayayapi kta 
nakun cantewastewicayayapi wan heca kte. 
Dena iye taoyatepi kin waonspewieakiyapi kte^ 
qa tokata Mexico siceca icagapi kte cin win- 
yan wasteste ina wicayapi kte cin okihiwica- 
yayapi kta. 

Niyepi kin mazasadan mnayakiyapi kta on, 
qa Christmas wiciyokipi duhapi kta e cami. 

Hooker Owayawa en ehanna yewicasSipi 
wanji miye. 

PINE RIDGE 

St. Mark’s Chapel. June 14, 1927, heehau 
Mrs. Amy Steele, John Steele tawicu ta. Wi- 
nohea kin le waniyetu 71, na omaka ota eoi- 
yatauhan Okolakiciye Wakan na Winyan- 0- 
mniciye kin opa. 


CORN CREEK MISSION 

May 3 — 7 heehan Gethsemane Chapel el 
Christian Unity Meeting yuhapi. Oinajin a- 
kewanji kin etanhan oyate el ipi, nakun anpe- 
tu kin lena eciyatanhan woeekiye na woglaka- 
pi ota yuhapi. 

Anpetu Wakan hehan Wotapi Wakan kin 
57 icupi. Hehanl Cemetery ekta tuktel Cat- 
echist waste wacinyepica qon Mr. Ellen Stand- 
ing Bear woakipe ogna wanke qon he woceki- 
ye econpi. 

May 16 — 20 hena anpetu kin el Bishop 
Roberts Corn Creek Mission itimahel omani 
iconhan. May 19 hinhanna el Trinity Chapel 
el woeekiye econ na hel wicayusutapi ake wan- 
ji wioakiciyustan, na el Tipi Wakan el Bishop 
oakanyanke wan Grace Little Crow he wiein- 
cala waste qon hekta 1927 el wiconi ayuStan 
na he wokiksuye eglepi. Heeel Bishop ynwa- 
kan na on wowahokonkiye hanska ewicakiye, 
na Wotapi Wakan wicaqu. 

May 20 Anpetu Wakan el Inestimable Gift 
Tipi Wakan yu wakanpi woecon kin he econ. 

J. P. Y. 

^ O ATE waonSida kin, siceca cikcistinna 
nitawa oknikdewicaj^api kin malipiya ekta 
ohinniyan niite wanyakapi kin; Nitowacan- 
tldye owihanke wanica woawanyake kin en, 
hoksiyopa nitawa kin de iyekcu kin, he 
awicakehan wicaundapi kta unqu miye ; 
Jesus Christ Itancan unyanpi kin he eciya- 
tanhan. Amen. 


ENTERED at the l-'ost Office at Santee, Neb., as 
second class matter, and accepted for mailing at 
special rate of postage provided for in Section 1103 
Act of October 3, 1917, authorized May 17, 1920. 

HOKSIYOPA WICAHAPI 
WOEGON KIN 

Woecon kin de Niobrara Deanery on akdihpeyapi 
qa unpi kta e Bishop kin iyowinwicakiya. 

Wicasa Wakan kin wicatancan kin itkokipe ca he- 
tanhan itokam mani kta Tipi Wakan ekta qais wica- 
knakapi kin ekta, qa de eyin kta. 

WOEKICETU qa Wiconi kin he miye, 
Itancan kin eya ; tuwe wicamada kinhan to- 
kehcin ta e^a, ni kta ; qa tuwe niun qa wica- 
mada kinhan tohinni tin kte sni. 

JESUS wicakico qa hey a : Hoksiyopa en 
man pi kta iyowinwicakiya po, qa wicakisica- 
pi sni po ; Wakantanka Tokiconze dececapi 
kin etanhanpi kin heon. 

TAHCASKANA Awanwicayaka wan iye- 
cen lye optaye tawa kin wonwicakiye kta ; 
isto on tacincana mnawicakiye kta, qa maku 
okna wicakduhe kta. 

Tohan Tipi Wakan timahen ipi kin hehan Psalm 
kin dena eyapi kta, qa Psalm otoiyohi ihanke kin en 
Gloeia Patei eyapi kta. 

Psalm 23. (Dakota Service Book, oyubda- 
ye 133.) 

Psalm 121. (Dakota Service IJiook, oyu- 
bdaye 149.) 

Hehan woonspe kin de yawapi kta, 

St. Matthew 18 : 2-5 na oekde 10 

De en cinpi kinhan Odowan wanji ahiyayapi kta; 
hehan Wicasa Wakan cin kinhan iyohakam woce- 
kiye dena eyin kta, qais wowapi kin de en woce- 
kiye kipi kin hetanhan tona cin kin koya eyin kta. 
Tokaheya heyin kta, 

Itancan, onsiunda miye. 

Chi’ist, ojisiunda miye. 

Itancan, onsiunda miye. 

Hehan wicasa Wakan qa omniciye eyapi kta. 


^ ATE iyotan waSaka qa waondda kin, niye 
siceca kin wokiconze nitawa kin en tiyopa 
kin ohinni yuhdowicayakikde cin; iyaonpepi- 
ca^ni unpi kin qa wowacinye owotanna tawa- 
pi kin iyecen unkoHanyapi kta e wowaste 
unqu miye, hecen toksa hena om yuwitaya 
nitokam wowiyuskin ota kin en inaunjinpi 
kta; Jesus Christ Itancan unyanpi kin he eci- 
yatanhan. Ameti. 

JESUS Christ Itancan unyanpi towaste 
kin, qa Wakantanka towa^tedake kin, qa 
Woniya Wakan taokodakiciye kin, unkiyepi 
owasin om ohinniyan un nunwe. 'Almen. 


ATE unyanpi, malipiya ekta nanke cin, 
Nicaje wakandapi nunwe. Nitokiconze u 
nunwe. Malipiya ekta nitawacin econpi kin, 
he iyecen maka akan econpi nunwe. Anpe- 
tu iyohi aguyapi kin, anpetu kin de unqu mi- 
ye« Qa tona ecin^niyan ecaunkiconpi wicun- 
kicicajujupi kin, he iyecen waunhtanipi kin 
unkicicajuju miye. Qa taku wawiyutanye 
cin ekta unkayapi ^ni miye. Tuka taku ^ice 
cin etanhan eunkdaku miye. Amen. 

Wicasa Wakan: Tona, cante en eceepina kin, 
hena wicayawastepi kta; 

Ayuptapi : Heon Wakantanka wanyakapi 
kta heon. 

Wicasa Wakan: Itancan Caje kin yawa- 
itepi nunwe. 

Ayuptapi: Detanhah tokatakiya maka owi- 
hanke wanin. 

Wicasa Wakan: Itancan, ceunniciyapi kin 
nahon ye. 

Ayuptapi: Qa hoyeunniciyapi kin iyakdei?i- 
ya ye. 


Tohan wicaknakapi kin en ipi, hehan de eyapi 
qais ahiyayapi kta, 

JESUS Waonspewicakiye cin hewicakiye: 
Heon nakaha iyokisin yaunpi, tuka ake wan- 
ciyakapi kta, kinhan nicantepi kin wiyuskin 
kta qa widuSkinpi kte cin he tuwena nicipi 
kte ^ni. 

Wicatancan maka afipeyapi icunhan Wicasa 
wakan kin heye kta, 

JESUS Christ Itancan unyanpi kin eciya- 
tanhan wiconi owihanke wanice en wicakini 
kte cin on woape wowicake qa wacinyepica 
kin en, hoksiyopa kin de tancan tawa kin 
maka kin ekta eunknakapi. Itancan kin ya- 
waste qa yuha nunwe ; Itancan ite kin iyo- 
yamye, ca onsida nunwe ; Itancan itoknake 
kin en ahitonwan qa wookiye qu nunwe, 
dehan qa ohinniyan. 

Hehan de eyapi qais ahiyayapi kta, 

HEON etanhan Wakantanka oiyotanke kin 
itokam unpi, qa Tipi Wakan lye tawa kin 
okna anpetu hanyetu ko ohodapi ece; qa Tu- 
we oiyotanke kin akan kiyotanke cin he wi- 
cacokaya ounye kta. 

Qa tohinni wotektedapi kte sni, qa ipuzapi 
kte sni, qa anpetu wi qa taku kata aspanwi- 
caye kte sni. 

Tacincana kin oiyotanke cokaya un kin he, 
hena wonwicaye ca mnihdoka ni un kin ica- 
kda ,yus awicaye kta heon; qa hena istapi kin 
etanhan Wakantanka istamnihanpe kin owa 
sin wicakipakinte kta. 

Hehan Wicasta Wakan kin heye kta. 

Itancan kin nicipi un nunwe. 

Ayuptapi: Qa ninagi kin kici. 

Ceunkiyapi kta. 


WAKANTANKA, Nicinksi iyotan waste 
kin, lye isto kin on siceca cikcistipina kin 
iwicacu qa wicayawaste qon; hoksiyopa nagi 
kin de nitowastedake qa woawanyake owihan- 
keSniyan kin en unnicupi kta e wowaste unqu 
miye; qa owasin mahpiyata wokiconze nitawa 
kin en unkayaipi kta iceunniciyapi ; Nicin- 
ksi Jesus Itancan unyanpi kin hee eciyata- 
tanhan. zAmen. 

W AKANTANKA iyotan wa^aka, Ateyapi 
waonsida kin qa wokicanpte owasin wicaya- 
qu kin; tona wasinkdapi owasin onsidaya 
owicayakihanye kta iceunniciyapi, heon wa- 
cinyan owasin awanicinpi kinhan nitowa^te- 
dake wokicanpte kin sdonyapi kta, Jesus 
Christ Itancan unyanpi kin he eciyatanhan. 

Amen. 

WAKANTANKA iyotan wasaka, Ateyapi 
kin, qa Cinhintku kin, qa Woniya Wakan 
kin, niyawastepi qa niyuhapi nunwe, dehan 
qa ohinniyan. Amen. 

^ Maka en wicahapi kta taku tona eyapi kta 
kahnigapi kin tuktekten taku on Hca hena 
Tipi Wakan en eyapi kta kipi kta seca kin 
on woiyowanye Hca yukan hecinhan hehan 
woiyowinkiye kta. 


NIOBRARA CONVOCATION 
Inyan Bosdata maka ohdaptapi imahen 
July 12-15, 1928 ehan Niobrara Convocation 
Omniciye tanka he Good Shepherd tipi wakan 
he cin oyanke hen mniciyapi. Mnieiyapi 
icunhan anpetu wasteite, qa oiyokipiya wico- | 
ta ahitipi. 

Wieapi kin, winyanpi kin, qa Tecapi king 
isnasnana mniciyapi. Wica mnieiye yankagi 
en dena oitancan wieakahnig'api. Rev. Henry 
H. Whipple convocation itancan; Rev. Levi 
M. Rouillard wowapi kaga ; qa Rev. John B. 
Clark convocation mazaska awanyaka. Rev. 
John Elockhart he ake Dakota wicasta wakan 
tamazaska awariyake kta kahnigapi. Rev. 
John Elockhart qa Rev. Paul H. Barbour 
henaos Aupao kin heon report kagapi. Ma- 
zaska awanyakapi hena report hdawapi qa 
committee ivvanwicakiciyakapi kin heeetu wi- 
cakicidapi ohdakapi. JS. C. E. awanyake cin 
December 31, 1927 hehanyan on report kaga 
qa decen ohdaka, icu kin $2900.00 qa kajuju 
kin $3983.81 hecen $1083.81 henakeca oicazo 
hiyu oyaka. Anpao kin convocation iyohi ea- 
je,yatapi eoee kin ake econpi. De on com- 
mittee wicakagapi qa dena eepi, Rev. Dallas 
Shaw, Isaac Grey Barth qa Daniel Red Buffa- 
lo. Token econpi iyeceoa pazopi kin, “Anpao 
kin de on Chapel owasin en tuwe awanyake 
kinhan he etanhan wicasta wanji qais nonpa 
ecen wieakahnige kta qa dena Anpao kin wi- 
yopeye kta (Subscription) qa nakun de Sept- 
ember wi kin he en econpi kta qais tohantu 
wan mazaska ota sece kinhan icunhan kta. 
Anpao kin de tuwe opeton kte kinhan wanca- 
ke hdajuju kta (Pay in advance.) 

Mniciyapi hena en mazaska tonakenkenca 
hdohipi kin. Wieapi ahipi kin $358.78 Win- 
5 mn ahipi kin $3235.45 qa Tecapi ahipi kin 
$1158.34 qa ataya yuwitaya $4752.57 henake- 
ca, Mazaska ahipi kte kin dena owasinpi ^ni 
hecen ataya kinhan kektopawinge zaptan iyo- 
hi kta wan tanin. 

Token Okodakieiye wakan sanpa wasake kta 
wicoowohdake waiteste iwohdakapi. Woa- 
wacin qa tuwewe iwohdakapi dena ee. “Oko- 
lakiciye taku na woyuhagle” he Mr. W. D. 
Swain cajeyata. “Dakota oyate na Woblihe- 
oa’’ “Yewicasipi Wakiya Omniciye kin he 
taku he” henaos Dr. Ashley cajeyata. 

Bishop Burleson qa Bishop Roberts napin 
omaka icunhan tawicohanpi tokaheya mnioi- 
yapi en ohdakapi. 

Anpetu wakan ehan oiyokipiya wacekiyapi 
en Bishop Burleson koska nom wicasta wa- 
kan wicakaga qa hena deepi. Rev. Chester 
Red Kettle, Pine Ridge Corn Creek mission 
etanhan ; qa Rev. Wallace Zephier, Yankton 
mission etanhan, dena owecinhaii Rev. Dallas 
Shaw qa Rev. John Elockhart Bishop itokam 
wicahdohipi. Qa htayetu en Dakota koska 
eya qa wasicun wan hecen Bishop Roberts 
Catechist wicakaga. 

Tuka wanji Bishop ymotanin kin he. Wan- 
na Archdeacon kin nonpapi, Waziyatanhan 
Cheyenne River, Standing Rock, Sisseton qa 
Elandreau hena Archdeacon Ashley awanya- 
ke kta. Qa Pine Ridge, Rosebud, Lower 
Brule, Crow Creek, Yankton qa Santee hena 
is Archdeacon Frazier awanyake kta. 

Convocation kin de taku woyu^tan hca wa- 
niea. Tka ee woiyaksape wicoowohdake ota 
enapeyapi, token sanpa wawicasake kta on 
woonspe ota pazopi. 

Qa tokata omaka kinhan convocation kin 
Rosebud mission en econpi kta hiyohipi qa 
wicaqupi. L. M. R. 

STANDING ROCK 

Standing Rock Reserve el skaun tipi wakan 
wan Good Shepherd el Winyan Omniciye o- 
han waniyetu wikeemna tob ecel Julia Holy 
Medicine wacinyepica un qon he May 12, 1928 
6 :A M he icunhan maka wiconi km ayustan 
na Paradise makoce el waakipe yankapi kin 
ekta iyaye. May 13, 4:P M ehanl wioahapi 
woecon kin Rev. William Holmes na Rev. 
Joseph White Plume el unpi, wicasa opawin- 
ge nom ikiyela wicahapi woecon kin el unpi, 
ecin winyan wan waste wooekiye el tanyan na- 
jin heca canke wicasa na winyan owasin lila 
woiyoki§ice yuhapi, le iyecel winyan wacinye- 
pica wanice cin on woiyokisice tanka. Le 
winyan kin oyanke iyohila omniciye tanka e 
kta kahnih yesipi sa ca winyan na wicasa wa- 
kan tuwe kesa iyuha slolyapi. A. D. E. 

OKODAKIGIYE WAKAN KIN 
H. H. W. 

Okodakieiye wakau tawiookan kin toked 
yutanka pica he? Tokaheya taku wanji tan- 
yan sdcdunyaupi kta iyecece kin he Okodaki- 
ciye wakan kin he taku kin. Christ tancan 
kin he niyepi, qa otoi37ohi huha yecidukanpi. 
Qa iye tancan kin okodakieiye kin hse, qa pa 
kin he iye, Col. 1:18. Nakaha niyepi kin 
on etanhan makakije ein heon imduskin, qa 
Christ wokakije tawa, taku micehpi kin en 
yustanpi sni kin hena iye tancan kin, okoda- 
kicij^e kin hee, on weciyu^tan kta. Col. 1:24. 
Wowapi wakan oehde kin dena en Okodaki 
ciye wakan kin he Jesus Christ tancan qa Pa 
kin he iye e yutanin. Nakun Niobrara wiwi- 
eawangapi kin he en Okodakieiye wakan kin 
he Wakantanka tokiconze kin maka akan un 
kin hee, he on Jesus Christ Pa kin he iye, qa 
tona Baptisma wicaqupi kin owasin opewica- 
yapi. 

Baptisma unqupi qonhan Okodakieiye wa- 
kan kin opeunyanpi. Heon Okodakieiye wa- 
kan ounpapi kin on wu^econ nnkitawapi kin he 
taku he? Okodakieiye wakan ounpapi kin on 
woecon unkitawapi kin he waeeunkiyapi kta, 
wieohan eeonqonpi kta, qa Christ tokieenze 
kin he icage, qa wasake kta iyecen uuipi kta 
. cin hena ee. Jesus Christ Wakantanka Cin- 
hintku kin, Wakantanka tokiconze, Okoda- 
kieij^e wakan kin he maka akan yuicage kta 
hi qon he taku tona econ. 

Tokaheya ; John Baptism wieaqu kin he- 
cehnana waneali liewoska makoce ekta Jesus 
iyaye, qa heciya wikeemna topa can Wocekiye 
on ihduwiyeya, qa oehake ekta wawiyutanye 
kin ktedan. Hetanhan hdi kin waneah otonwe 
iyotan tanka, qa tukted iyotan wicasta ota unpi 
kin bed ye, qa hetanhan tokiconze kin kage 
sni. Tuka tokaheya John Baptisma wieaqu 
kin iye waonspewieakiya nom, Iho taeineadan 
Wakantanka tawa kin hee ce eya ewicakipazo 
kin on lyeyapi. He etanhan Andrew iye ein- 
yeku Peter ed ahi. Ihanhanna kin hehan Jesus, 
Philip wanyake qa mihakab u wo eeiye. Philip 
Nathaniel iyeye qa Jesus ed ahi. Wicasta 
wanjidan Jesus iye wowahokonkiye iyotan 
waste nahouye kin he Nieodemus hee. Win- 
yan wanjidan Jesus iye wiconi mini kin on wo- 
wahokonkiye iyotan waste nahon ye kin he 
Samaria winyan kin hee. Hokuwa wicasta 
tob wicakico, qa Matthew wamnayanpi wico- 
Ran etanhan kico. Heced Jesus wokiconze 
wan kage kte cin he en tona waonspewicakiye 
hecapi kte cin hena iyepi otoiyohi taniyataye- 
dan wicakico. 

Inonpa kin: Jesus Re wan ekta iyaye, qa 
hanyetu ataya wocekiye eye, qa hehan hdi 
qa Wahosiye akenonpapi kin hena wicaka- 
Rnige. 

lyamni kin: Jesus hanyetu wan ed wiyope- 
yapi, qa ktepi kte cin en can wojupi kin he 


i 

ed awicakehan wocekiye eye. Heced econ qa 
hehan icicu. Qa ktepi, qa anpetu iyamni kin 
hehan kini. Waonspewicakiye kin hena ed 
ihdutanin, qa hewicakiye, mahpiya ekta qa 
maka akan wo wasake ataya luaqupi. Heon 
etanhan ya po, oyate kin owasin waonspewi- 
cakiya po, qa Atej^api kin, qa Chnhintfeu 
kin, qa Woniya Wakan kin caje on Baptisma 
wieaqu po ; Qa taku toua econcilipi kin owa - 
sin yuhapi kta e onspewicakiya po. Unkan 
iho anpetu owasin cicipi waun, maka owi- 
hanke kin hehanyan. Jesus Christ he Oko- 
dakieiye Wakan kin en Pa kin he iye, heon 
pa kin he toked econ kin he ohna is eya opa- 
pi kin owasin ecoupi kta. 

Tokaheya. Jesus wocekiye on ihdu wakan qa 
hehan wicasta taniyatayedan wicakico, heon 
waonspewicakiye kin is eya iyecen econpi. 
Andrew iye einyeku Rce cin he ed ahi. Philip 
takodaku Nathaniel ed ahi Opa wan iye 
tokaheya ihduwakan kta, qa hehan iye tawicn, 
einca, titakuye, takodaku, qa hehan wicasta 
tokanpi kin ed awicahi kta, qa heced econ kin- 
han. 

Inonpa Jesus toked econ kin iyecen econ kta. 
Jesus hanyetu ataya wocekiye eye, qa hehan 
wahosiye akenonpapi kin wicakaRnige. Un- 
kan opa wan iye qa tiwahe tawa, titakuye, 
takodaku, qa wicasta tokanpi kin ed awicahi 
kin heon wocekiye ohna hena wacinyanpi 
tiyohnaka kin ed wicakaRni^api kta qa hute 
oahde otanoanke cin ed ewieahdepi kta. 

lyamni kin Wicasta Cinhintku kin hee kaes 
waokiyapi kta hi sni, tuka waowicakiye kta qa 
wieota opewieakiton kta on wiconi tawa elipe- 
ye kta on hi. St. Mark 10:45. Tuwe taku- 
wicaye cin on wiconi eRpekiye cinhan, he wo- 
waste kin tuwedan kapeye sni. St. Jno. 15:13. 


Tuka Okodakieiye wakan kin wasake sni qa 
taku on hececa kin he opapi kin hanke isanpa 
hena tohinni taniyatayedan wocekiye eyapi 
sni, qa tiwahe wocekiye waniee, wotapi woce- 
kiye wanice, qa tipi wakan en waeekiye yapi 
sni, nakun waeekiye ipi kes tohinni waceici- 
ciyapi sni, qa Wotapi Wakan icupi sni, qais 
icupi kes ihduwiye.ya wocekiye on econpi sni 
eee, Wowapi \Yakan kin yawapi sni, Christian 
oni kin ohna nipi sni heon wasakapi sni, tuka 
okodakieiye wakan towasake kin ohiniyan ed 
yanke. 

Christ etanhan wanji anpetu otoiyohi isna- 
na qa tiwahe tawa ob ; qa nakun anpetu wa- 
kan iyolii Tipiwakan en, qa tohantu kasta Wa- 
kantanka kici un kta tawacin hecinhan hehan 
cekiye kta. 

Wotapi wakan kin en wiconi wawicaqupi 
be Christ towiconi kin he. Tuwe mieehpi 
etanhan yute qa mawe yatke cinhan owihanke 
wanin wiconi yuha eee, qa anpetu ihankeya 
kin en piya icaRwaye kta. S. John, 6: 54. 
Wowapi Wakan kin he anpetu iyohi yawapi 
kta, qa he on Wakantanka tawacin kin sdod- 
yapi, qa taku econpi kta iyecece cin hena eeed 
econpi kta. Wowasake qeya Jesus Christ iye 
Okodakieiye wakan tawa kin yutankapi qa 
yuieagapi kta wicasta wieaqu kin he Woceki 
ye, wakieonzapi, qa Wowapi Wakan, hena ee. 


NOTICE — Special Offer! Make Money 
for your Women’s Society or Brotherhood I 
Get Subscriptions to Anpao. 

For every Ten Subscriptions you get for 
Anpao Kin, for which you will receive Five 

other Dollar for the use of your Socity. 

Boys’ School 

MISSION, s. D. 

‘ ‘HokSina W ayawa 
Tipi teca kin, 

Hoksidan niiawa 
kin wayawa tipi kin 
de en wayawa kta 
yaein kinhan. Rev 
Robert Frazier Mis- 
sion, S. D. he wo- 
wapi j^aqu kta. 



Okolakiciye Wakan kin on Wawicawangapi kin 


WOONSPE IWIKOEMNA TOPA 
SANPA YAMNI 

Easter itokab htayetu-nakun 

W, Anpetu ehake ^akpe el Satur- 
day kin icunhan Jesus toki un he. 

A. Tancan kin he Joseph ogna- 
kapi tawa kin el un, na na^i kin 
he Paradise el un. 

W. lyehan Christ toki un ea St. 
Peter tokel eya he. 

A. He “wicaceRpi kicun ktepi, 
tka Woniya kin on kiniyanpi, na- 
kun heon ekta ye ca wioanagi wi- 
cakaska tipi ogna yankapi kin he- 
na wowicakiyaka”. 

W. “Anpetu kin le wowa^te ma- 
koce kin el mici yaun kta”, Jesus 
wamanon sa ijmpeiciye eeiye ciqon 
he taku yuatanin he. 

A. Toki owotanpila nagipi ekta 
unpi kin he Jesus ounye kin ekta 
ye, na iyopeiciye cin he is eya ope- 
kiyapi ea tanin. 


W. Ounye kin he Jesus tokel 
eajeyata he. 

A. “Paradise” na “Abraham 
maku kin,” (Lukas 16: 22, na 
23: 43.) 

W. Ounye kin he mahpiya ee §ni 
taku on slolunyanpi he. 

A. Icin Itancanunyanpi kin kini 
obakab, Mai’y Magdalene eeiye, 
“ignuhala omayalutan kin; naha- 
Rci Ate ekta wagle sni ce” eya. 
(John 20 :17.) 

W. Wakanpi tapi kin nahahei 
mahpiyata hipi sni kin on Christ 
tokel waayatanin he. 

A. “NahaRci tuweni mahpiya 
ekta i sni” eya. 

W. Wahosiye olianyanpi qon 
Wico. 2 na o, 34 etanhan, hecel 
Jesus ouspewicakiya 6yaka ye. 

A. “David he qe mahpiya ekta 
wankan iyaye sni” eyapi. 


W. Le eciyatanhan on taku un- 
konspepi he. 

A. Ounye wan (mahpiya ee sni) 
yukan hel wicanagi ekta yapi na 
woyasii anpetu kin he ape unpi ea 
unkonspepi. 

Wakanpi ekta unpi kin 

W. Wowahokiciye teca kin Greek 
iapi kin ogna ka^api kin he, wana- 
gi ekta unpi kin, he tokel eyapi he. 

A. He “Hades” eyapi, na oun- 
ye kin he toki wicanagi oyasin 
ekta yapi, na woekicetu apepi 
icunhan tokata wokakije nais wo- 
waste yuhapi kte cin itokab utapi. 

W. Wasicun Wowapi Wakan 
kin el tokel Hades ieskapi he. 

A. He wicoie wan “Hell” eya- 
pi, na hecel ieskapi qon wicoie kin 
he oyanke wan “akahpapi, nahma- 
la, nais wanyagpica sni” he kapi, 
hecel wicoie kin he Hades yuieska 
kte cin kipi. 

W. W^ahosiye Tawowicala kin 
el tokiya Christ hi eyapi he. 


A. He kuya Hades (hell) ekta i 
eyapi, na Wocekiye wowapi kin he, 
wicanagi ekta yapi eyapi kin he wo- 
eye iakilececa eya. 

W. Christ icipaweh okatanpi na 
kini kin iyokogna, David toie qon, 
Christ eekiya eyapi kin he tukte he. 

A. “Minagi kin he Hades ekta 
ehpemayaye sni” eyapi kin he. 

W. lyunkan David tokel ke cin 
St. Peter eya he. 

A. “He wica^a wokean kin he- 
ca, na Christ ekieetuyapi kin he 
cajeyate, nagi kin hades ekta eRpe- 
kiyapi (yustanpi) sni.” 

W. Christ Hades ekta i kin on 
woonspe kin he on wicasa toka- 
ea nakun kapi he. 

A. Wowapi Wakan iapi tani kin 
etanhan wicoie nonpa yuke cin 
nopin wicoie wanjila on yuieska- 
pi kin heon. 

W. Wicoie henaos tokel eya- 
pi he. 

Continued on Next Page 

A. He Hades na Gehenna eya- 
pi. Hades ej'^api kin he wieana^i 
iyuha el yapi ounye he kapi, na 
Gehenna he wokakije hca oyanke 
oin he kapi. 

W. Hades oyanke, is wicanagi 
ekta yapi kin, Jesus wamanon sa 
iyopei^iye kici iyaye cin na Para- 
dise eyapi kin he oyanke tukte 
kapi he. 

A. Tuktel owotanpila na^ipi kin 
“iyuikinyan unpi” na hel woyasu 
ape unpi kin etu. 

W. Wicakini anpetu kinhan 
taku yuhapi kta he. 

A. Wakantanka towitan owihan- 
ke wanioe kin el wicatancan na wa- 
canagi nopin el wowaste ataya yu- 
hapi kta. 

W. Lehan wicasa ota “Hell’’ 
wicoie kin he tokel kapi kecinpi 
he, 

A. Cajeyatapi kin eciyatanhan, 
ohanketa tona sieapi kin toki unpi 
kte cin he kapi, na lecel taku non- 
pa wieoie wanjila on cajeyatapi kin 
on tona ablezapi sni woonspe wo- 
wicake kin on wacingnuniwieaya 
ece. 

W. Lei wicoie kin he taku non- 
pa kapi kin akta cajeyata ye. 

A. “Hell” eyapi kin tokeya oun- 
ye wan tokiya wicanagi oyasin el 
yapi na hel woyasu anpetu apepi 
kin icunhan, tokata wowaste nais 
wokakije hanke utapi. 

W. Unma tokel kapi he. 

A. “Hell” icinonpa eyapi kin 
eciyatanhan he tona i^icapi hca, oe- 
hake na owihanke wanin wokakije 
yuhapi oyanke he kapi. 

WOONSPE IWIKCEMNA TOPA 
SANPA TOPA 

Easter Anpetu 

W. Easter Anpetu iyehan Oko- 1 
lakiciye Wakan kin taku kiksuya | 
he. 

A. Christ ekieetuyapi kin he. 

W. Otokahe ekta Christian un- 
pi kin hena tokel Easter Anpetu 
kin cajeyatapi he. 

A. Wokiksuye Itancan kin he 
eyapi, na iyotan tankaya yuoni- 
hanpi ece. 

W. Easter Anpetu tokaheya qon 
toketu he. 

A. Mahpiya eeiyatanhan Itan- 
ean Taogligle wan kul u, na tiyopa 
kin etanhan inyan kin yuptanye ca 
akan iyotanka. 

W. Ogligle kin tokel tanin he, 

A. “Ite kin wakangli iyeeeca, na 
hayake kin wa iyecel ska, na ko- 
kipapi kin on waawanyakapi kin 
hena lila canoanpi, na wicaila tapi 
kin iyecel ayapi.” 

W. Ihanna hca tuwa oa ogna- 
kapi kin el hipi he. (Lukas 24 : 
10 .) 

A. “Mary Magdalene, Joanna, 
na Mary, Jacob hunku kin, na Sa- 
lome, Zebedee tawicu, James tanka 
kin na John hunku kin.” 

W. Ogligle kin he winyan kin 
taku ewioakiya he. 

A. ‘ ‘Lei un ^ni, wanna igluecetn, 
heye con iyececa. Kuwa po, Itan- 
can tuktel iyunke eon he wanyaka- 
pi ye” eya. 


W. Ogligle wakan kin taku econ 
wioasi he. 

A. “Kohanni glapi na wieate oin 
etanhan kini ee, waonspewicakiye 

ein owicakiyaka po” eya. 

W. Waonspewicakiya kin hena 
owicakiyag iyayapi qon tuwa ca 
itkowicakipa he. 

A. Jesus itkowicakipa na ‘‘Wi- 
yuskin po” ewicakiya, na iyepi 
Jesus oholapi. 

W. Hehan Jesus winyan kin taku 
econwicasi he. 

A. “Mihunkawanji owicakiyag 
ya po, Galilee ekta yapi kta, na he- 
ciya wanmayakapi kta” heya. 

Easter Nakun 

W. Jesus kini qon ohakab tuwa 
tokaheya el iglutanin he. 

A. Mary Magdalene, etanhan ta- 
ku wakan i§iea sakowin ehpekici- 
ye cou, he tokaheya tanini<jiya. 
(Markos 16 :9.) 

W, Hehan tuwa el iglutanin he. 
(1 Korinth. 15 :6. ) 

A. Simon Peter, nahan Kleo- 
phas na waonspekiye unma kin ki- 
ci, Emmaus ekta yapi icunhan. 
(Lukas 24:13-35.) 

W. “Waonspekiya unma kin” 
he tuwa he. 

A. St. Luke Wico. 24 iyukean- 
yan yawapi kinhan, “waonspekiye 
unma kin” he St. Luke he iye ca 
ablezapi kta. loin tuwa ie ein na- 
han wotanin wa^te kin owa kin he 
owanjila. 

W. Itancan Taanpetu tokaheya 
htayetu kin el, toketu he. 

A. Itancan unyanpi kin he wa- 
onspewicakiye el iglutanin, St. 
Thomas eoela el un ^ni, na hewica- 
kiye, “Wookiye nicipi un nunwe. 
Ate tokel umaSi kin he iyecel mis 
yecisipi.” (John 20:21.) 

W. Ohakab watohan ake Jesus 
waonspewicakiye el iglutanin he. 

A. lyohakab anpetu^aglogan qon 
he ehan St. Thomas owicapeya un. 

W. Nahan tuktel akewanjipila 
kin Jesus wanyakapi he. (Matt. 
28: 16.) 

A. “Galilee ekta, paha wan 
Jesus cajeyate ciqon hetu,” 

W. He ehan Jesus tokel woope 
wicaqu he. 

A. “Ya po, oyate kin oyasin on- 
spewioakiya po, na Ateyapi kin, na 
Cinhintku, na Woniya Wakan caje 
kin on Baptisma wicaqu po” eye 
con he. 

W. Ake watohan iyepi el iglu- 
tanin he. (St. John 21 : 4.) 

A. Tiberias ble kin el, he ehan 
Peter, Jesus wa^telaka hecinhan 
yamnikiya wiyun^a, na “tahca- 
sunka na eincala ko tawa” wolwi- 
caye ^i. 

W. Itokan ataya ptayela tona 
Jesus wanyakapi he. 

A. “Hunkawanjinkiciyapi opa- 
win^e zaptan wanyakapi.” (1 Ko- 
rinth. 15:6.) 

Easter Nakun 

W. Wanikiya ognakapi kin 
awanyakapi kin, kini kin on taku 
eyapi he. 

A. Wo^na kagapi kin ekta ya- 
Pi. na taku econpi kin oyasin owi- 
cakiyakapi. 

W. Woina kajapi kin wokici- 
glakapi ohakab tokel econpi he. 

A. CJnkiStinmapi icunhan, wa- 
onspekiye ein hanhepi el icunhan 
Christ tancan manonpi, eyapi kta 
ca opewicatonpi. 


W. Akicita kin tokel econpi he . 
A. Tokel onspewicakiyapi kin 
iyecel econpi; heon wicoie kin le 
Juda oyate kin el oyakapi ece an- 
petu kin lehanyan. 

W. Jesus tancan yuha ieipaweh 
okataupi qon, he iyecel yuha kini 
ce, tohinni waonspewicakiye cin 
wicakiyuwicaka he. 

A. Jerusalem el, akewanjipila 
yuwitaye yankapi na Woekieetu 
kin iwoki^iglakapi qon, he ehan 
nape siha ko el ocape kin wicaki- 
pazo, na om wota. 

W. Untancanpi ekieetuyapi kte 
cin on tokel St. Paul eya he. (Phil- 
ip!. 3:21.) 

A. “Itancan Jesus, unkitancan- 
pi hanye oin he yutokeoa kta; na 
lye tancan wakan ounca^e kin el 
icahyin kta” eya. Na St. John eya, 
“lye iglutanin eea iye iyeuncecapi 
kta e slolunyanpi, ” 

W. Lecel unyutokecapi kte cin, 
woakipa wanji etanhan unkablezapi 
kin he tukte he. 

A. Christ yutokecapi qon he, he 
ehan “ite kin anpetu wi iyecel iye- 
^a, na tawokoyake iyoyanpa iyecel 
ska.” 

W. Woekieetu kin on tokel Jesus 
eya he. 

A. “Anpetu wan hi kta ce, wica- 
sa wicahapi kin oyasin hinanpapi 
kta, tona wa^te econpi kin hena 
wiconi woekieetu ekta ; na tona ta- 
sica econpi kin hena woyasu woe- 
kicetu ekta hiyupi kta” eya. 

Ember Anpetu 

W. Ember anpetu kin hena wa- 
tohan tu he. 

A. Wetu, bloketu, ptayetu na 
waniyetu hehantu, na ehanni anpe^ 
tu kin lena “Makoncage topa kin 
on akihani(jiye anpetu ’ cajeyatapi. 

W. Ember anpetu kin hena tu- 
kte he. 

A. Lent el Anpetu Wakan toka- 
heya kin, Anpetu Wakan Ska kin, 
September wi wiyawapi iaketopa 
kin, na December wi wiyawapi ake- 
yamni kin iyohakab, Wednesday, 
Friday na Saturday (Anpetu iyam- 
ni, izaptan, na owanka yujajapi an- ^ 
petu) kin hena ee. 

W. Tokaca akihaniciyapi kin an- 
petu kin hena kahni^api he. 

A. Icin anpetu kin hena ohakab 
Anpetu Wakan kin ijehan tuwewe 
Wicasa Wakan wicakagapi kte e 
kahni^api. 

W. Anpetu kin hena on Okola- 
kiciye Wakan kin tokel tawacin he. 

A. Tona Okolakiciye opapi kin, 
aopetu kin hena icunhan, tona Wi- 
casa Wakan wicakahni^api kin, 
Taku Wakan owicakiyin kta e, aki- 
haniciye na wacekiyapi kte cin wi- 
cakico. 

W. He eciyatanhan Wowapi 
Wakan el tokel onspeunkiyapi he : 
(Ohan. 14:23) 

A. WahoSiye Wakan kin tuwa 
Wicasa Wakan wicakagapi kte ca 
akihaniciyapi na wacekiyapi on 
Itancan kin wieayawaSte kta iceki- 
yapi. 

Rogation Anpetu 

W. Rogation Anpetu kin hena 
taku he. 

A. Ascension Anpetu itokab an- 
petu tokaheya, inonpa na iyamni 
kin hena ee, 

W. Tokaca heoel cajeyatapi he. 

A. Wiooie wan Rogare — Waki- 
I iapi— eyapi kin he etanhan. 


W. Otokahe ekta, anpetu kin le- 
na icunhan, Okolakiciye Wakan kin 
tokel econ he. 

A. Icunhan Litani (Wocekiye) 
eyapi nahan akihaniciyapi. 

W. Lehan Okolakiciye Wakan 
opapi kin tokel econpi kta cinwi- 
cakiyapi he. 

A. Omniciye tanka ( General 
Convention) kin he Wowahokon- 
kiye (Homilies) kin hena yawawi- 
casi qon ognayan iyehan akihan- 
iciyapi na sam lila wocekiye eyapi 
kta wicasi. 

Ascension Anpetu 

W. Christ mahpiya ekta iyaye 
con tohan Okolakiciye Wakan ki- 
ksuya he. 

A. Kini qon ohakab anpetu wi- 
koemna topa. (Ohan. 1:3.) 

W. Christ ehake waonspewica- 
kiye itkowicakipe con wowaiako 
taku wicaqu he. (Mark 16 : 17, 18.) 

A. Wowapetokeca econpi kta. 
wakan 6ica napewicayapi kta, wa- 
yazankapi asniwicaye kta, na wi- 
caceji toktokeca on iapi kta e wo- 
wai§ake kin hena. 

W. Jesus tuktel owauji yank© 
wicasi he. 

A. W ankantanhan wowasake icu- 
pi ^ni eeel Jerusalem el owauji 
yanka wicai§i. 

W. Hecel ewicakiye con hehan 
toketu he. 

A. Hehan tankal awicahi Be- 
thani hehanyan, iyunkan nape wi- 
cayuwinta na wicayawa^te, na wi- 
cayawaste icunhan, yutokan ewica- 
kiciyakupi na waukan mahpiyata 
ayapi. 

W. Waon.spewieakiye cin wan- 
kan etonwanpi icunhan tuwa ca 
iglutaninpi he. 

A. Ogligle Wakan nonpa, na Je- 
sus he mahpiyata ekta wankan iya- 
ye ein wanyakapi kin he iyecel ake 
u kta, owicakiyakapi. 

W, Lehan Jesus toki un he. 

A, Wakantanka isloyatanhan 
yanka, na wocekiye unkekieiyapi 
kta e ohinni ni un. 

W. Itancanunyanpi kin wankan 
yin kte cin on, David, Psalm 68 el 
tokel eya he. 

A. “Wankan yakigla, wayaka 
awicaglapi kin hena awicayagli” 
eya. 

W. Wayaka awicaglapi awioa- 
yagli eyapi kin tokel kapi he. 

A. He Christ tokel Satan na 
Wiconte kin ohiyewioaye cin, na 
tona wayaka unyuzapi tka iye ohi- 
ye na wayaka wicayuze cin he kapi. 

WOONSPE IWIKCEMNA TOPA 
SANPA ZAPTAN 

Anpetu Wakan Ska 

W. Anpetu Wakan Ska kin wa- 
tohantu he. 

A. Christ wankan iyaye ein oha- 
kab anpetu wikeemna hehantu. 

W. Anpetu kin iyehan, Juda 
oyate kin taku wokiksuye wan yu- 
hapi he. 

A. Pentecost anpetu kin he, 
Woacak^in (Passover) iyohakab an- 
petu iwikeemna zaptan kin he 
ehan. 

W. Anpetu kin le icunhan taku * 
ca kiksuyapi he. 

A. Woniya Wakan, wicaceji pe- 
ta seleceoa kul u na Wahoiiye kin 
awicahan kin he. 

Continued next month 


